*Super kaina* ar *superkaina*?

Prekybos centrų reklamose, vitrinose, leidiniuose įvairiomis spalvomis mirga *super kainos*, *super nuolaidos*, *super išpardavimai* ir dar daug kitokių *super pasiūlymų*. Spalvos ir pasiūlymai vilioja, bet retas užrašas parašytas taisyklingai.

Nelietuviškas priešdėlis *super*- yra rašomas kartu su antruoju dėmeniu. Tai ir reikėtų vilioti *superkainomis*, *supernuolaidomis* ir *superpasiūlymais*. Dar geriau būtų, jei užrašuose matytume *ypatingas nuolaidas*, *gerus pasiūlymus*, *išskirtinius pasiūlymus* ar *ypač geras kainas*.

Kai norima labiau išskirti pasiūlymus ar nuolaidas, atkreipti dėmesį, priešdėlis *super*- dažnai rašomas kitoje eilutėje nei daiktavardis. Tokiu atveju reikėtų antrą žodžio dėmenį kelti į kitą eilutę. *Super* gali būti vartojamas vienas, kai nėra susijęs su kitu žodžiu, prie kurio galėtų būti prijungtas. Pvz., *Labai gražiai atrodai. Super!*Tokia vartosena galima šnekamojoje kalboje.

Viliodami nuolaidomis nepamirškime taisyklingos kalbos, kad mieste būtų mažiau tokių užrašų:

 

 